
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 15 noiembrie 2022              

PL-x 612/2022            


                                                                                         4c-13/904/2022
                                                             AVIZ
asupra Proiectului de Lege pentru ratificarea Acordului între Guvernul României şi Guvernul Republicii Polone privind cooperarea în domeniul industriei de apărare, semnat la Varşovia, la 3 martie 2022
În conformitate cu prevederile art. 95 din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege pentru ratificarea Acordului între Guvernul României şi Guvernul Republicii Polone privind cooperarea în domeniul industriei de apărare, semnat la Varşovia, la 3 martie 2022,  trimis cu  adresa  nr. PL x 612 din 17 octombrie 2022 și înregistrat cu nr. 4c-13/904 din 18 octombrie 2022.
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată.

Potrivit prevederilor art.62 din Regulamentul Camerei Deputaţilor, republicat, cu modificările și completările ulterioare, Comisia a dezbătut proiectul de lege în şedinţa din  15 noiembrie 2022.

Proiectul de lege are ca obiect de reglementare ratificarea Acordului între Guvernul României şi Guvernul Republicii Polone privind cooperarea în domeniul industriei de apărare, semnat la Varşovia, la 3 martie 2022. Potrivit proiectului, Acordul conţine prevederi referitoare la: cooperarea în domeniul apărării, în special în domeniul cercetării, dezvoltării, producţiei, mentenanţei, reparării şi modernizării sistemelor de armament militare, muniţiilor, materialelor de apărare, echpamnetelor tehnice, afişajelor tehnice, pieselor de chimb şi accesoriilor, încurajarea încheierii de acorduri între Părţi care vizează procurarea, producţia şi vânzarea produselor din industria de apărare, implementarea unor proiecte comune de cercetare şi dezvoltarea bazate pe resurse ştiinţifice din domeniul industriei de apărare, achiziţionarea de către Părţi a echipamentelor militare şi de apărare fabricate sau dezvoltate în comun sau în mod similar de cele două Părţi ori de către state terţe.
La dezbateri, membrii comisiei au examinat proiectul de lege supus avizării, expunerea de motive și avizul favorabil al Consiliului Legislativ. 
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a Proiectului de Lege pentru ratificarea Acordului între Guvernul României şi Guvernul Republicii Polone privind cooperarea în domeniul industriei de apărare, semnat la Varşovia, la 3 martie 2022.

În raport de obiectul şi conţinutul reglementării, proiectul de lege  face parte din categoria legilor ordinare.
                            PREŞEDINTE,                                                 SECRETAR,

                            Laura  VICOL                                         László-Zsolt LADÁNYI
Consilier parlamentar, Paul Şerban

